સંઘ નેતૃત્વે નરેન્દ્ર મોદીને સરકાર બનાવવા માટે ખુલી છૂટ આપી છે. સંઘે એ સ્પષ્ટ કર્યું છેકે સરકારમાં બે શક્તિ કેન્દ્ર નહીં હોય. અડવાણી અત્યારે એનડીએના કાર્યકારી અધ્યક્ષ અને ભાજપના સંસંદીય દળના અધ્યક્ષ છે. સમાચાર છેકે મોદીની સરકાર બની તો તેમની પાસે બન્ને ભૂમિકા નહીં હોય. તેવામાં તેમને લોકસભા અધ્યક્ષ બનાવવાની રજૂઆત કરવામાં આવી છે, જે માત્ર સંવૈધાનિક પદ જ નથી, પરંતુ સંસદના પ્રોટોકોલમાં વડાપ્રધાનની ઉપર છે. બાદમાં તેમને રાષ્ટ્રપતિ બનાવવાનો વિકલ્પ પણ રાખવામાં આવ્યો છે.